				|

		52013PC0497

			Návrh ROZHODNUTIE EURÓPSKEHO PARLAMENTU A RADY o účasti Únie na Európskom metrologickom programe pre inovácie a výskum spoločne realizovanom niekoľkými členskými štátmi /* COM/2013/0497 final - 2013/0242 (COD) */

			   	DÔVODOVÁ SPRÁVA
1.           KONTEXT NÁVRHU
1.1         Ciele návrhu
Tento návrh sa týka účasti Európskej únie na
Európskom metrologickom programe pre inovácie a výskum (European Metrology
Programme for Innovation and Research, ďalej len „EMPIR“) realizovanom
niekoľkými členskými štátmi.
V súlade so stratégiou Európa 2020, s
hlavnou iniciatívou Únia inovácií, Európskym výskumným priestorom
a programom Horizont 2020 je hlavným cieľom tejto iniciatívy riešiť úlohy,
pred ktorými stojí európsky systém metrologického výskumu, a maximalizovať
prínos zlepšených meracích riešení pre Európu. Celkovými cieľmi EMPIR sú:
·
poskytovať integrované a hotové metrologické
riešenia, ktorými sa podporia inovácie a priemyselná konkurencieschopnosť,
ako aj meracie techniky na účely riešenia úloh v spoločnosti ako zdravie,
životné prostredie a energetika vrátane podpory rozvoja a vykonávania
politiky;
·
vytvoriť integrovaný európsky systém metrologického
výskumu kritickej veľkosti a s aktívnym zapojením sa na regionálnej,
národnej, európskej aj medzinárodnej úrovni.
1.2         Dôvody návrhu
Metrológia, veda o meraní, je centrálnym
nervom v chrbtici nášho vyspelého sveta. Ovplyvňuje každý aspekt nášho
každodenného života a stále presnejšie a spoľahlivejšie merania sú
základom hnacej sily inovácií a rastu ekonomiky v rámci nášho na
vedomostiach založeného hospodárstva. Čo nemôžeme odmerať, tomu ani riadne
nerozumieme a nemôžeme to spoľahlivo riadiť, vyrobiť ani spracovať.
Pokroky v metrológii majú preto nesmierny vplyv na porozumenie sveta okolo
nás a na našu schopnosť ho formovať.
Spoľahlivé a sledovateľné meranie
umožňuje vedeckej obci vyvinúť lepšie prístroje a robiť lepšiu vedu.
Otvára nové územia pre priemysel, vytvára priestor a príležitosť pre
inovácie. Rozhodným spôsobom podporuje a urýchľuje porozumenie
a dohodu v oblasti svetových výziev ako energetika, zdravotná
starostlivosť a zmena klímy.
Všetky vlády technicky vyspelých krajín
podporujú metrologickú infraštruktúru, pretože prináša výhody a má silný
verejnoprospešný charakter, ktorý odôvodňuje verejný zásah. Významné
hospodárske mocnosti sveta zvyšujú svoje investície do metrologického výskumu
a súvisiacich infraštruktúr. Vzhľadom na úroveň investícií
v metrológii a na jej význam pre podporu excelentnosti vo vede
a konkurencieschopnosti priemyslu nemôžu jednotlivé členské štáty ani
niekoľko z nich spolupracujúc čeliť celosvetovej konkurencii.
Súčasný Európsky program metrologického
výskumu (European Metrology Research Programme, ďalej len „EMRP“) je spoločnou
iniciatívou[1],
ktorú realizuje 22 národných metrologických ústavov. Zakladá sa na článku 185
Zmluvy o fungovaní Európskej únie (ZFEÚ), ktorým sa pri vykonávaní viacročného
rámcového programu umožňuje koordinovať vnútroštátne výskumné programy. Podľa
priebežného hodnotenia bola uznaná hodnota uvedenej iniciatívy. Hlavným
výsledkom iniciatívy EMRP je silná integrácia, a to prostredníctvom spoločného
naprogramovania 50 % špecializovaných národných finančných prostriedkov v
oblasti metrologického výskumu v Európe. Prostredníctvom úzkej spolupráce
s najlepšími vedcami znížila fragmentáciu, predišla nevyhnutnej duplicite
a pomohla dosiahnuť kritickú veľkosť výskumu sústredením zdrojov na
kľúčové oblasti. Projekty iniciatívy EMRP zabezpečujú meracie riešenia pre
významné spoločenské výzvy a poskytujú spoločné európske vstupy pre normy
a predpisy.
Hoci sa v rámci iniciatívy EMRP dosiahol
významný pokrok, dnes je už zrejmé, že tento systém sa musí vyrovnať
s niekoľkými výzvami, aby sa zvýšil vplyv metrologického výskumu na rast
a riešenie sociálno-ekonomických problémov.
Nadväzujúcim programom EMPIR sa v rámci
stratégie Európa 2020 prispeje k množstvu dôležitých iniciatív, na ktoré
má vplyv metrologický výskum, vrátane iniciatív „Inovácie v Únii“,
„Digitálna agenda pre Európu“, „Európa efektívne využívajúca zdroje“
a „Priemyselná politika vo veku globalizácie“. Stane sa tak rozvojom
inovatívnych riešení pre riadenie prírodných zdrojov, podporou procesu
technickej normalizácie, ktorou sa poskytne možnosť obchodovať s novými
produktmi a službami globálne, a napríklad umožnením účinného
testovania komunikačných satelitov. Programom EMPIR sa výrazne prispeje
k dosiahnutiu cieľov programu Horizont 2020, a to podporou tém priamo
súvisiacich s množstvom priorít programu Horizont 2020.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
2.1         Konzultácie o budúcnosti
Európskeho programu metrologického výskumu
Pod vedením Komisie sa uskutočnili rozsiahle
konzultácie o budúcnosti Európskeho programu metrologického výskumu. Na
verejné on-line konzultácie vykonané v roku 2012 zareagovalo 624 respondentov
Vyjadrili názor na relevantnosť metrologického výskumu, poukázali na problémy,
pred ktorými európsky systém metrologického výskumu stojí, a posúdili množstvo
možností politiky. 72 % odpovedí prišlo od organizácií a 28 % od jednotlivcov.
Najväčšie množstvo príspevkov organizácií prišlo z výskumných
organizácií (32 %) a od podnikateľských
subjektov (16 %, z nich 69 % boli MSP).
Počas konzultácií boli zdôraznené mnohé problémy vrátane nedostatočného
priemyselného využívania, nedostatku spolupráce národných metrologických
ústavov (National Metrology Institutes, ďalej len „NMI“) s vedeckou
základňou, veľkých rozdielov v kapacite medzi jednotlivými členskými
štátmi EÚ, nedostatočnej mobility výskumníkov v rámci národných metrologických
ústavov a nedostatočného zapojenia sa do európskej technickej
normalizácie.
Panel odborníkov vykonal
po troch rokoch realizácie programu EMRP jeho priebežné hodnotenie. Komisia
prijala jeho správu v apríli 2012. V priebežnom hodnotení sa uznala
hodnota uvedenej iniciatívy a predstavil významný pokrok dosiahnutý pri
koordinovaní výskumu. Panel zastáva názor, že „EMRP je
dobre riadený spoločný európsky výskumný program, ktorý po iba dvoch rokoch
realizácie už dosiahol relatívne vysokú úroveň vedeckej, riadiacej a finančnej
integrácie,“ a že „EMRP bol jednoznačne úspešný pri tvorbe európskeho
výskumného priestoru (European Research Area, ďalej len ‚ERA‘) v oblasti
metrológie“.
V priebežnom hodnotení
sa kritickejšie poukázalo na nedostatok pokroku pri otváraní systému pre
najlepšie štruktúry vedeckej práce a budovania kapacít. Navrhlo
sa zavedenie špecializovaných nástrojov na podporu inovácie a
regulačných/normalizačných harmonogramov všetkých budúcich iniciatív na
zvyšovanie sociálno-ekonomického vplyvu metrologického výskumu.
Komisia okrem toho konzultovala v roku
2012 aj so svojimi útvarmi, a to na zasadaniach riadiacej skupiny pre posúdenie
vplyvu, ktorá prispela k plánu a harmonogramu pre prípravu správy
o posúdení vplyvu, a najmä k náčrtu problému a relevantnosti
programu EMPIR pre iné generálne riaditeľstvá Európskej komisie.
2.2         Možnosti politiky
Konečné znenie
správy o posúdení vplyvu zahŕňa tieto možnosti:
Podľa možnosti 1
(„žiadne špecializované opatrenie EÚ“), účasť EÚ v programe EMRP by
skončila po skončení jeho fázy financovania v roku 2013. Na podporu cieľov
EMRP by sa v rámci výskumných politík, programov ani financovania
neprijali žiadne špecializované ustanovenia. Prístup k finančným
prostriedkom EÚ by sa obmedzil na súťaženie o financovanie ad hoc
projektov prostredníctvom programu Horizont 2020 v témach zahŕňajúcich
metrologický aspekt.
Podľa možnosti 2
(„nezmenený prístup – EMRP2“) by sa pokračovalo s rovnakou iniciatívou,
ktorá sa plne zameriava na koordinovanie a integrovanie základného výskumu
a výskumu založeného na výzvach. Zahŕňalo by to výzvy na témy relevantné pre
priemysel.
Podľa možnosti 3
(„vylepšená iniciatíva podľa článku 185 – EMPIR“) by sa stavalo na úspechu
programu EMRP realizáciou ambicióznejšej a inkluzívnejšej iniciatívy podľa
článku 185, ktorá by bola v súlade s cieľmi stratégie Európa
2020. Rozsah programu by sa rozšíril o špecializované moduly
s priemyselným výskumom a využívaním, s podporou technickej
normalizácie a s budovaním kapacít. V dôsledku zmeny rozsahu by sa
zmenil názov programu z „Európskeho programu metrologického výskumu“ na
„Európsky metrologický program pre inovácie a výskum“. Táto možnosť by takisto
vo väčšej miere zapojila zainteresované strany a takisto priamo zapojila
širšiu výskumnú komunitu. Úroveň financovania z programu EÚ Horizont 2020
by sa v porovnaní so RP7 zvýšila vďaka zdrojom potrebným na
kompenzovanie zväčšeného rozsahu a predĺženého trvania programu. Počet
účastníckych štátov by sa zvýšil z 22 na [28].
2.3         Výsledky posúdenia vplyvu
Zo záverov správy o
posúdení vplyvu vyplýva, že možnosť 3 je jasne preferovanou možnosťou vzhľadom
na jej účinnosť pri dosahovaní cieľov, ako aj efektívnosť a konzistentnosť
v súvislosti so všetkými kritériami. Výsledky
verejnej konzultácie to plne potvrdzujú (93 %
odpovedí sa o tejto možnosti vyjadrilo ako o „veľmi vhodnej“ alebo
„primeranej“). Táto možnosť bude vychádzať z
dosiahnutých výsledkov EMRP tým, že sa bude pokračovať v doterajších
aktivitách, pričom sa k nim hneď od začiatku pripoja nové aktivity, aby sa
vyriešili problémy, ktoré nebolo možné riešiť v rámci súčasnej iniciatívy.
Výbor pre posudzovanie vplyvu vo februári 2013 preskúmal a schválil
uvedenú správu. Vo svojom stanovisku požadoval vylepšenia správy
o posúdení vplyvu, čo sa zohľadnilo. Ide hlavne o to,. že
v správe sú teraz lepšie vysvetlené špecifické problémy, skryté pohnútky
a vzťah medzi celkovými a čiastkovými cieľmi. Zlepšil sa opis nového
programu v porovnaní so súčasnou iniciatívou s cieľom jasnejšie
uviesť, ako si nový program poradí s určenými slabými stránkami.
3.           PRÁVNE PRVKY NÁVRHU
3.1         Právny základ
Návrh programu EMPIR sa zakladá na článku 185
ZFEÚ, ktorý sa týka účasti Európskej únie na programoch výskumu a vývoja
uskutočňovaných niekoľkými členskými štátmi vrátane účasti v štruktúrach
vytvorených na realizáciu týchto programov.
3.2         Zásada subsidiarity
Zásada subsidiarity sa uplatňuje, keďže návrh
nespadá do výlučnej právomoci Európskej únie. Subsidiarita je zaručená tým, že
sa vychádza z článku 185 ZFEÚ, ktorým sa výslovne ustanovuje účasť Únie vo
výskumných programoch realizovaných niekoľkými členskými štátmi.
Ciele návrhu nemôžu členské štáty dosiahnuť
samostatne, keďže rozsah a zložitosť metrologických požiadaviek si
vyžadujú investície, ktoré presahujú rozpočty európskych NMI na základný
výskum. Excelentnosť vyžadovaná v prípade výskumu a vývoja špičkových
metrologických riešení presahuje hranice jednotlivých štátov, a preto ju
nemožno sústrediť výhradne na národnej úrovni. Bez konzistentného prístupu na
európskej úrovni znamenajúceho kritickú masu existuje vysoké riziko zdvojenia
úsilia, a dôsledkom toho zvýšenia nákladov.
Pridaná hodnota verejnej intervencie na úrovni
EÚ spočíva v kapacite EÚ spojiť rozčlenené vnútroštátne výskumné programy,
pomôcť pri navrhovaní stratégií spoločného výskumu a financovania presahujúcich
štátne hranice a pri dosahovaní kritickej veľkosti, pokiaľ ide
o účastníkov a investície na vyrovnanie sa s výzvami, pred
ktorými systém metrologického výskumu stojí, a pritom zvyšovať efektívnosť
verejných výdavkov. Predpokladá sa, že EÚ prispeje 50 % celkových
finančných prostriedkov.
3.3         Zásada proporcionality
Podľa článku 185 ZFEÚ sa Únia vyzýva, aby „so
súhlasom príslušných členských štátov vydala ustanovenie pre účasť na
výskumných a rozvojových programoch, ktoré uskutočňujú niektoré členské štáty,
vrátane účasti v štruktúrach vytvorených na vykonanie týchto programov“.
Impulzom pre takúto iniciatívu sú členské štáty.
Návrh je v súlade s zásadou
proporcionality, keďže členské štáty budú zodpovedné za rozvoj svojich
spoločných programov a všetkých operačných aspektov. Špecializovaná
realizačná štruktúra EURAMET e.V. už v súvislosti so súčasnou
iniciatívou EMRP preukázala, že je schopná realizovať takýto program účinne a
efektívne. Únia poskytne stimuly na účely zlepšenia koordinácie, zabezpečí
synergie s politikami EÚ a prioritami programu Horizont 2020, a
zároveň zabezpečí, aby sa k nim prispelo, bude monitorovať realizáciu programu
a zabezpečí ochranu finančných záujmov EÚ.
3.4         Výber nástroja
Navrhovaná iniciatíva EMPIR bude vychádzať
z článku 185 ZFEÚ. Zo záverov priebežného hodnotenia a z analýzy
možností v posúdení vplyvu vyplýva, že článok 185 je najvhodnejším prostriedkom
na dosiahnutie cieľov programu EMPIR.
3.5         Odchýlky z pravidiel
účasti
Pokiaľ ide o EMPIR, finančné prostriedky,
ktorými zúčastnené štáty prispievajú, predstavujú najmä zdroje pridelené ako
priame výdavky v rámci vybraných projektov prostredníctvom
inštitucionálneho financovania národných metrologických ústavov (National
Metrology Institutes, ďalej len „NMI“) a určených ústavov (Designated
Institutes, ďalej len „DI“), ktoré sa na projekte zúčastňujú. Inštitucionálne
financovanie NMI a DI kryje podiel režijných nákladov pridelených na
projekty (nepriame náklady na projekty) a nie je v rámci programu
EMPIR preplácané.
Príspevok EÚ na NMI a DI musí zodpovedať
príspevku zúčastnených štátov, pričom sa nezohľadňuje len uvedené
inštitucionálne financovanie, ale aj príspevok zúčastnených štátov na
administratívne náklady vo forme hotovosti (do výšky 30 miliónov EUR) a časť
finančných prostriedkov z Únie pridelená iným subjektom (okolo 90 miliónov
EUR). Očakáva sa preto, že príspevok EÚ na NMI a DI bude 210 miliónov EUR
(43,75 %) a príspevok účastníckych štátov na NMI a DI bude 270
miliónov EUR (56,25 %).
Súlad so zásadou zhodnosti sa zabezpečí
prispôsobením príspevku EÚ a určením nižšej paušálnej sumy financovania
nepriamych nákladov na NMI a DI zo strany EÚ v porovnaní so sumou
určenou podľa pravidiel účasti na programe Horizont 2020. Vzhľadom na to, že
podľa údajov z NMI a DI zúčastňujúcich sa na projektoch EMRP na základe
všetkých nepriamych nákladov dosahujú ich nepriame oprávnené náklady 140 %
priamych oprávnených nákladov na projekty v súlade s pravidlami účasti na RP7,
NMI a DI budú deklarovať nepriame oprávnené náklady na základe paušálnej sumy
vo výške 5 % ich priamych oprávnených nákladov. Ostatné právne subjekty
zúčastňujúce sa na projektoch budú financované podľa pravidiel účasti na
programe Horizont 2020.
Pre NMI a DI to znamená odchýlku
z článku 24.
Týmto návrhom sa poskytujú záruky
s cieľom zabezpečiť, aby sa pri poskytovaní finančnej podpory tretím
stranám prostredníctvom špecializovanej realizačnej štruktúry dodržiavali
zásady rovnakého zaobchádzania a transparentnosti a aby sa chránili
finančné záujmy EÚ. V tomto zmysle sa v ňom uvádzajú aj podrobné
ustanovenia o dohode, ktorá sa má uzatvoriť medzi Úniou a špecializovanou
realizačnou štruktúrou.
4.           VPLYV NA ROZPOČET
V legislatívnom finančnom výkaze
predkladanom s týmto rozhodnutím sa uvádza predbežný vplyv na rozpočet.
Maximálny finančný príspevok Únie vrátane rozpočtových prostriedkov EZVO na
program EMPIR bude 300 miliónov EUR v súčasných cenách počas trvania
rámcového programu Horizont 2020. Príspevky sa poskytnú v rámci týchto úloh a
tém[2]:
·
vedúce postavenie v oblasti nanotechnológií,
progresívnych materiálov, biotechnológie a progresívnej výroby a spracovania
(52,5 milióna EUR)
·
vedúce postavenie v informačných a komunikačných
technológiách (37,5 milióna EUR)
·
zlepšovanie zdravia a blahobytu počas celého života
(60 miliónov EUR)
·
zvyšovanie potravinovej bezpečnosti, rozvoj
udržateľného poľnohospodárstva, morského a námorného výskumu
a biohospodárstva (15 miliónov EUR)
·
prechod na spoľahlivý, udržateľný a
konkurencieschopný energetický systém (60 miliónov EUR)
·
vybudovanie európskeho dopravného systému, ktorý
efektívne využíva zdroje, je šetrný k životnému prostrediu, je bezpečný a
jeho prevádzka je plynulá (22,5 milióna EUR)
·
vybudovanie hospodárstva, ktoré efektívne využíva
zdroje a je odolné voči zmenám klímy, a zaistenie udržateľnej dodávky surovín
(52,5 milióna EUR)
Ustanoveniami tohto rozhodnutia a dohody
o delegovaní, ktorá sa má uzavrieť medzi Komisiou a špecializovanou
realizačnou štruktúrou, sa musí zaistiť, že finančné záujmy EÚ budú chránené.
5.           NEPOVINNÉ PRVKY
5.1         Zjednodušenie
Návrhom sa pre orgány verejnej moci, subjekty
verejného sektora (na úrovni EÚ alebo na národnej úrovni) a súkromné subjekty
zjednodušujú správne postupy.
EÚ bude rokovať priamo so špecializovanou realizačnou
štruktúrou programu EMPIR, ktorá bude zodpovedať za prideľovanie a
monitorovanie využívania príspevku EÚ a podávanie správ o ňom.
5.2         Ustanovenie o
preskúmaní/revízii/skončení platnosti
Návrh obsahuje ustanovenie o preskúmaní,
podľa ktorého sa vykoná priebežné preskúmanie najneskôr v roku 2018.
5.3         Európsky hospodársky priestor
Navrhovaný právny akt sa týka záležitostí EHP,
a jeho pôsobnosť by sa preto mala rozšíriť na Európsky hospodársky priestor.
2013/0242 (COD)
Návrh
ROZHODNUTIE EURÓPSKEHO PARLAMENTU A RADY
o účasti Únie na Európskom metrologickom
programe pre inovácie a výskum spoločne realizovanom niekoľkými členskými
štátmi
(Text s významom pre EHP)
EURÓPSKY PARLAMENT A RADA
EURÓPSKEJ ÚNIE,
so zreteľom na Zmluvu o fungovaní Európskej
únie, a najmä na jej článok 185 a článok 188 druhý odsek,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[3],

konajúc v súlade s riadnym legislatívnym
postupom,
keďže:
(1)       Vo svojom oznámení EURÓPA
2020 Stratégia na zabezpečenie inteligentného, udržateľného a inkluzívneho
rastu[4]
Komisia zdôrazňuje potrebu vytvorenia vhodných podmienok na investovanie do
znalostí a inovácií s cieľom dosiahnuť v Únii inteligentný, udržateľný a
inkluzívny rast. Uvedenú stratégiu podporili Európsky parlament aj Rada.
(2)       Cieľom rámcového programu pre
výskum a inovácie – Horizont 2020 (2014 – 2020) zriadeného nariadením Európskeho parlamentu a Rady (EÚ)
č. .../2013 z ... 2013[5]
(ďalej len „rámcový program Horizont 2020“) je dosiahnuť väčší vplyv na výskum
a inovácie prispením k posilneniu partnerstiev v rámci verejného sektora
vrátane prostredníctvom účasti Únie v programoch realizovaných niekoľkými
členskými štátmi v súlade s článkom 185 zmluvy.
(3)       Rozhodnutím Európskeho
parlamentu a Rady 912/2009/ES zo 16. septembra 2009 o účasti Spoločenstva
na Európskom programe metrologického výskumu a vývoja vykonávanom niekoľkými
členskými štátmi[6]
Spoločenstvo rozhodlo finančne prispieť na Európsky program metrologického
výskumu (ďalej len „EMRP“) sumou zodpovedajúcou príspevku účastníckych štátov,
avšak nepresahujúcou 200 miliónov EUR, počas trvania siedmeho rámcového
programu Európskeho spoločenstva v oblasti výskumu, technického rozvoja a
demonštračných činností (2007 – 2013) zriadeného rozhodnutím Európskeho
parlamentu a Rady 1982/2006/ES z 18. decembra 2006[7].
(4)       V apríli 2012 Komisia
predložila Európskemu parlamentu a Rade správu o priebežnom hodnotení
Európskeho programu metrologického výskumu – EMRP[8]. Hodnotenie vykonal panel
odborníkov po troch rokoch od začiatku realizácie programu. Podľa celkového
stanoviska panelu odborníkov je EMRP dobre riadený spoločný európsky výskumný
program, ktorý už dosiahol relatívne vysokú úroveň vedeckej, riadiacej
a finančnej integrácie. Panel odborníkov však upozornil na jeho obmedzené
priemyselné využívanie, jeho obmedzené otvorenie excelentnosti vo vede mimo
metrologických ústavov a nedostatočné budovanie kapacít. Panel odborníkov
takisto zastával názor, že realizáciou programu EMRP by sa mohol vybudovať
inkluzívnejší Európsky priestor metrologického výskumu.
(5)       Podľa rozhodnutia Rady …
/2013/EÚ z … 2013, ktorým sa zriaďuje špecifický program na vykonávanie
programu Horizont 2020 – Rámcový program pre výskum a inovácie (2014 – 2020)[9], možno na Európsky program
metrologického výskumu poskytnúť ďalšiu podporu.
(6)       Európsky metrologický program
pre inovácie a výskum (European Metrology Programme for Innovation and
Research, ďalej len „EMPIR“) zosúladený so stratégiou Európa 2020 a súvisiacimi
dôležitými iniciatívami, najmä iniciatívami „Únia inovácií“[10], „Digitálna agenda pre Európu“[11], „Európa efektívne využívajúca
zdroje“[12]
a „Priemyselná politika vo veku globalizácie“[13],
bude ambicióznejším a inkluzívnejším programom realizovaným počas desiatich
rokov (2014 – 2024) [28] účastníckymi štátmi. Ako súčasť zlepšení
v porovnaní s predchádzajúcim programom sa do programu EMPIR zahrnú
činnosti v oblasti inovácií a priemyselného využívania, výskumu noriem
a štandardov a budovania kapacít.
(7)       Účastnícke štáty plánujú
prispievať k realizácii programu EMPIR počas obdobia, na ktoré sa EMPIR
vzťahuje (2014 – 2024).
(8)       Na účasť Únie na programe
EMPIR počas trvania rámcového programu Horizont 2020 by sa mal stanoviť
strop. V rámci tohto stropu by mal byť príspevok Únie zhodný
s príspevkom účastníckych štátov programu EMPIR s cieľom dosiahnuť
silný pákový efekt a zabezpečiť silnejšiu integráciu programov
účastníckych štátov.
(9)       V súlade s cieľmi
nariadenia (EÚ) č. .../2013 by všetky členské štáty a krajiny
pridružené k rámcovému programu Horizont 2020 mali byť oprávnené zúčastniť
sa programu EMPIR.
(10)     Na finančný príspevok Únie by
sa mal vzťahovať formálny záväzok účastníckych štátov, že prispejú k realizácii
programu EMPIR a dodržia tieto záväzky. Príspevky účastníckych štátov na
program EMPIR by mali zahŕňať príspevok na administratívne náklady v rámci
stropu 5 % rozpočtu na program EMPIR. Účastnícke štáty by sa mali
zaviazať, že v prípade potreby zvýšia svoj príspevok na program EMPIR
o rezervnú finančnú kapacitu vo výške 50 %, s cieľom zaistiť, že
budú schopné financovať svoje národné subjekty (národné metrologické ústavy
a určené ústavy) zúčastňujúce sa na vybraných projektoch.
(11)     Spoločná realizácia programu
EMPIR si vyžaduje realizačnú štruktúru. Účastnícke štáty sa zhodli na
realizačnej štruktúre pre program EMRP a v roku 2007 zriadili na základe
nemeckých právnych predpisov združenie EURAMET e.V. (ďalej len „EURAMET“),
európsku regionálnu metrologickú organizáciu, ako neziskové združenie. EURAMET
má takisto úlohy a povinnosti súvisiace so širšou európskou a globálnou
harmonizáciou metrológie. Združenie EURAMET je prístupné pre všetky európske
národné metrologické ústavy (NMI) ako pre členov a pre určené ústavy (DI)
ako pre partnerov. Členstvo v združení EURAMET nie je podmienené
existenciou vnútroštátnych programov metrologického výskumu. Vzhľadom na to, že
podľa správy o priebežnom hodnotení EMRP sa riadiaca štruktúra združenia
EURAMET osvedčila ako efektívna a vysokokvalitná na účely realizácie
programu EMRP, EURAMET by sa takisto malo použiť pri realizácii programu EMPIR. Združenie
EURAMET by malo byť príjemcom finančného príspevku Únie.
(12)     Aby bolo možné dosiahnuť ciele
programu EMPIR, združenie EURAMET by malo účastníkom akcií vybraným na úrovni
združenia poskytovať finančnú podporu vo forme grantov. Výber takýchto akcií by
mal nasledovať po výzvach na predkladanie návrhov organizovaných združením
EURAMET. Pokiaľ ide o výber návrhov a prideľovanie finančných
prostriedkov z finančného príspevku Únie a príspevkov účastníckych
štátov na projekty EMPIR, poradovník by mal byť záväzný.
(13)     Finančný príspevok Únie by sa
mal spravovať v súlade so zásadou riadneho finančného hospodárenia a s pravidlami
nepriameho hospodárenia stanovenými v nariadení Európskeho parlamentu a Rady
(EÚ, Euratom) č. 966/2012 z 25. októbra 2012 o rozpočtových pravidlách, ktoré
sa vzťahujú na všeobecný rozpočet Únie[14],
a v delegovanom nariadení Komisie (EÚ) č. 1268/2012 z 29. októbra 2012 o
pravidlách uplatňovania nariadenia (EÚ, Euratom) č. 966/2012[15].
(14)     V záujme ochrany finančných
záujmov Únie by Komisia mala mať právo znížiť, pozastaviť alebo ukončiť
finančný príspevok Únie, ak sa program EMPIR nerealizuje primerane, realizuje
sa len čiastočne alebo oneskorene, alebo ak účastnícke štáty neprispievajú na
financovanie programu EMPIR, alebo naň prispievajú len čiastočne alebo
oneskorene. Toto právo by sa malo ustanoviť v dohode o delegovaní, ktorá
sa má uzavrieť medzi Úniou a združením EURAMET.
(15)     Na účasť na nepriamych akciách
financovaných v rámci programu EMPIR sa vzťahuje nariadenie Európskeho
parlamentu a Rady (EÚ) č. .../2013 z ... 2013, ktorým sa stanovujú pravidlá
účasti a šírenia výsledkov v rámci programu „Horizont 2020 – Rámcový program
pre výskum a inovácie (2014 – 2020)“[16].
V dôsledku špecifických prevádzkových potrieb programu EMPIR je však
nevyhnutné ustanoviť odchýlky od uvedeného nariadenia v súlade
s článkom 1 ods. 3 uvedeného nariadenia [pravidlá účasti a šírenia
výsledkov v rámci programu Horizont 2020].
(16)     Príspevok účastníckych štátov
predstavuje hlavne inštitucionálne financovanie NMI a DI zúčastňujúcich sa
na vybraných projektoch. Príspevok účastníckych štátov by mal takisto zahŕňať
príspevok na administratívne náklady na program EMPIR vo forme hotovosti. Časť
príspevku Únie by sa mala prideliť iným subjektom ako NMI a DI
zúčastňujúcim sa na vybraných projektoch. Pri výpočte finančného príspevku Únie
na NMI a DI zúčastňujúce sa na projektoch EMPIR by sa malo zaistiť, aby
príspevok Únie na EMPIR nepresiahol príspevok účastníckych štátov. Vzhľadom na
to, že inštitucionálne financovanie NMI a DI účastníckymi štátmi zodpovedá
režijným nákladom prideleným na projekty EMPIR a nie je preplácané z príspevkov
Únie, paušálna sadzba financovania oprávnených nepriamych nákladov na NMI
a DI by sa mala prispôsobiť v porovnaní s paušálnou sadzbou
stanovenou v nariadení (EÚ) č. .../2013 [ktorým sa stanovujú pravidlá
účasti a šírenia výsledkov v rámci programu „Horizont 2020 – Rámcový
program pre výskum a inovácie (2014 – 2020)“]. Táto paušálna sadzba by sa
mala určiť na základe všetkých nepriamych nákladov, ktoré NMI a DI
zúčastňujúce sa na projektoch EMRP vykázali ako oprávnené, ktoré sú stabilné
a predstavujú spoľahlivý odhad nepriamych nákladov, ktoré vzniknú NMI
a DI zúčastňujúcim sa na projektoch EMPIR. Keďže tieto nepriame náklady
dosahujú 140 % celkových priamych oprávnených nákladov NMI a DI, okrem
tých na subdodávateľov a bezplatných materiálnych príspevkov, ktoré sa
nepoužili v ich priestoroch, paušálna sadzba na financovanie nepriamych
nákladov NMI a DI by sa mala v súlade s nariadením (EÚ) č. .../2013 znížiť z
[20 %] na 5 %. Preto je vhodné pre NMI a DI ustanoviť odchýlku od
článku 24 uvedeného nariadenia. Ostatné subjekty zúčastňujúce sa na projektoch
EMPIR by sa mali financovať v súlade s uvedeným nariadením.
(17)     Vhodnosť modelu financovania
by sa mal opätovne posúdiť v čase priebežného hodnotenia programu EMPIR
s ohľadom na zásadu zhodnosti medzi financiami z Únie a mimo
Únie.
(18)     Audity príjemcov finančných
prostriedkov Únie vykonávané podľa tohto rozhodnutia a v súlade
s nariadením (EÚ) č. .../2013 [Rámcový program Horizont 2020] by mali
zabezpečiť zníženie administratívnej záťaže.
(19)     Finančné záujmy Únie by sa
mali chrániť prostredníctvom primeraných opatrení v priebehu celého cyklu
výdavkov, a to aj predchádzaním nezrovnalostiam, zisťovaním
a vyšetrovaním nezrovnalostí, vymáhaním ušlých, neoprávnene vyplatených
alebo nesprávne použitých finančných prostriedkov a prípadne
prostredníctvom správnych a peňažných sankcií v súlade s nariadením
(EÚ, Euratom) č. 966/2012.
(20)     Komisia by mala vykonať
predbežné hodnotenie, v ktorom posúdi najmä kvalitu a efektívnosť
programu EMPIR a pokrok dosiahnutý pri plnení stanovených cieľov, ako aj
záverečné hodnotenie, a vypracovať správu o týchto hodnoteniach.
(21)     Na požiadanie Komisie by
EURAMET a účastnícke štáty mali predložiť všetky informácie, ktoré Komisia
potrebuje zahrnúť do správ o hodnotení programu EMPIR.
(22)     Cieľom rozhodnutia je účasť
Únie na programe EMPIR, menovite podpora poskytovania vhodných, integrovaných
a hotových metrologických riešení a vytvorenie integrovaného
európskeho systému metrologického výskumu kritickej veľkosti a s aktívnym
zapojením sa na regionálnej, národnej, európskej aj medzinárodnej úrovni, ktoré
nemožno dosiahnuť na dostatočnej úrovni samotnými členskými štátmi. Rozsah
a zložitosť metrologických požiadaviek si vyžadujú investície, ktoré
presahujú rozpočty európskych národných metrologických ústavov a ich
určených ústavov na základný výskum. Excelentnosť vyžadovaná v prípade
výskumu a vývoja špičkových metrologických riešení presahuje hranice
jednotlivých štátov, a preto ju nemožno sústrediť výhradne na národnej
úrovni. Keďže uvedený cieľ možno lepšie dosiahnuť na úrovni Únie integrovaním
úsilia jednotlivých štátov do konzistentného európskeho prístupu, a to
sústredením rozčlenených vnútroštátnych výskumných programov, pomocou pri
navrhovaní spoločných stratégií výskumu a financovania prechádzajúcich
štátnymi hranicami a dosiahnutím kritickej veľkosti, pokiaľ ide
o účastníkov a vyžadované investície, Únia môže prijať opatrenia
v súlade so zásadou subsidiarity podľa článku 5 Zmluvy o Európskej
únii. V súlade so zásadou proporcionality podľa uvedeného článku toto
rozhodnutie neprekračuje rámec toho, čo je nevyhnutné na dosiahnutie uvedených
cieľov,
PRIJALI TOTO ROZHODNUTIE:
Článok 1
Účasť na Európskom metrologickom programe pre inovácie a výskum
1.           Únia sa zúčastňuje na
Európskom metrologickom programe pre inovácie a výskum (ďalej len
„EMPIR“), ktorý spoločne realizujú Belgicko, Bulharsko, Česká republika,
Dánsko, Nemecko, Estónsko, Írsko, Grécko, Španielsko, Francúzsko, Chorvátsko,
Taliansko, Maďarsko, Holandsko, Rakúsko, Poľsko, Portugalsko, Rumunsko,
Slovinsko, Slovensko, Fínsko, Švédsko a Spojené kráľovstvo, ako aj [Bosna
a Hercegovina, Nórsko, Srbsko, Švajčiarsko a Turecko] (ďalej len
„účastnícke štáty“), v súlade s podmienkami stanovenými v tomto rozhodnutí.
2.           Na programe EMPIR sa môže
zúčastňovať akýkoľvek iný členský štát a akákoľvek iná krajina pridružená k
rámcovému programu pre výskum a inovácie – Horizont 2020 (2014 – 2020)
zriadenému nariadením (EÚ) č. .../2013 (ďalej len „rámcový program Horizont
2020“) za predpokladu, že spĺňa podmienku stanovenú v článku 3 ods. 1 písm. c)
tohto rozhodnutia. Členské štáty a pridružené krajiny, ktoré spĺňajú
podmienky stanovené v článku 3 ods. 1 písm. c) tohto rozhodnutia, sa na
účely tohto rozhodnutia považujú za účastnícke štáty.
Článok 2
Finančný príspevok Únie
1.           Maximálny finančný príspevok
Únie vrátane rozpočtových prostriedkov EZVO na program EMPIR bude 300 miliónov
EUR. Príspevok sa platí z rozpočtových prostriedkov všeobecného rozpočtu Únie
vyčlenených na relevantné časti špecifického programu na realizáciu rámcového
programu Horizont 2020 zriadeného rozhodnutím .../2013/EÚ v súlade s
článkom 58 ods. 1 písm. c) bodom vi) a článkami 60 a 61 nariadenia (EÚ,
Euratom) č. 966/2012.
2.           Bez toho, aby sa prekročila
maximálna suma stanovená v odseku 1, je príspevok Únie rovný príspevkom
štátov zúčastňujúcich sa na programe EMPIR okrem príspevkov účastníckych štátov
na administratívne náklady presahujúce 5 % rozpočtu programu EMPIR.
3.           Príspevky Únie sa nepoužijú
na pokrytie administratívnych nákladov programu EMPIR.
Článok 3
Podmienky poskytnutia finančného príspevku Únie
1.           Finančný
príspevok Únie sa poskytuje za týchto podmienok:
a)      účastnícke štáty preukážu, že program
EMPIR je zriadený v súlade s prílohami I a II;
b)      účastnícke štáty alebo národné
metrologické ústavy (NMI), ktoré účastnícke štáty určili, určia EURAMET e.V.
(ďalej len „EURAMET“) za štruktúru zodpovednú za realizáciu programu EMPIR a
prijímanie, prideľovanie a monitorovanie finančného príspevku Únie;
c)      všetky účastnícke štáty sa zaväzujú
prispievať na financovanie programu EMPIR a zriadiť rezervnú finančnú kapacitu
vo výške 50 % výšky záväzku;
d)      EURAMET preukáže svoju kapacitu
realizovať program EMPIR vrátane prijímania, prideľovania a monitorovania
finančného príspevku Únie v rámci nepriameho hospodárenia s rozpočtom
Únie v súlade s článkami 58, 60 a 61 nariadenia (EÚ, Euratom)
č. 966/2012;
e)      zavedie sa model riadenia programu EMPIR
v súlade s prílohou III.
2.           Počas realizácie programu
EMPIR sa poskytovanie finančného príspevku Únie takisto podmieňuje týmito
podmienkami:
a)      združenie EURAMET realizuje ciele
programu EMPIR stanovené v prílohe I a činnosti stanovené
v prílohe II v súlade s pravidlami účasti a šírenia výsledkov
uvedenými v článku 5;
b)      udržiava sa primeraný a efektívny
model riadenia v súlade s prílohou III;
c)      združenie EURAMET dodržiava požiadavky na
predkladanie správ stanovené v článku 60 ods. 5 nariadenia (EÚ, Euratom)
č. 966/2012;
d)      splnenie záväzkov uvedených v odseku
1 písm. c).
Článok 4
Príspevky účastníckych štátov
Príspevky účastníckych štátov pozostávajú z:
a)           príspevkov prostredníctvom
inštitucionálneho financovania NMI a DI zúčastňujúcich sa na projektoch
EMPIR;
b)           finančných príspevkov na
administratívne náklady programu EMPIR.
Článok 5
Pravidlá účasti a šírenia výsledkov
1.           Na účely nariadenia (EÚ)
č. ... [pravidlá účasti a šírenia výsledkov v rámci programu Horizont
2020] sa združenie EURAMET považuje za finančný orgán a poskytuje finančnú
podporu na nepriame akcie v súlade s prílohou II k tomuto
rozhodnutiu.
2.           Odchylne od článku 24 ods. 1
nariadenia (EÚ) č. ... [pravidlá účasti a šírenia výsledkov v rámci programu
Horizont 2020] sa nepriame oprávnené náklady NMI a DI zúčastňujúcich sa na
projektoch financovaných z programu EMPIR určia uplatnením paušálnej sadzby vo
výške 5 % celkových oprávnených priamych
nákladov okrem priamych oprávnených nákladov na subdodávateľov a nákladov na
zdroje, ktoré tretie strany sprístupnili a ktoré sa nepoužívajú v priestoroch
prijímateľa, ako aj finančnej podpory tretím stranám.

3.           Priebežné hodnotenie programu
EMPIR uvedené v článku 12 zahŕňa posúdenie všetkých nepriamych nákladov
NMI a DI zúčastňujúcich sa na projektoch EMPIR a súvisiaceho
inštitucionálneho financovania.
4.           Na základe tohto posúdenia
a na účely článku 2 ods. 2 môže združenie EURAMET znížiť paušálnu sadzbu
stanovenú v odseku 2.
5.           Ak by to nebolo postačujúce,
združenie EURAMET môže odchylne od článku 22 ods. 3 nariadenia (EÚ) č. ...
[pravidlá účasti a šírenia výsledkov v rámci programu Horizont 2020]
uplatniť nižšiu sadzbu refundácie oprávnených nákladov NMI a DI
zúčastňujúcich sa na projektoch financovaných z programu EMPIR.
Článok 6
Realizácia programu EMPIR
1.           Program EMPIR sa vykonáva na
základe ročných pracovných plánov.
2.           Združenie EURAMET poskytuje
účastníkom vybraným prostredníctvom výziev na predkladanie návrhov finančnú
podporu hlavne vo forme grantov.
Pred určením tém jednotlivých výziev na
predkladanie návrhov pozve združenie EURAMET zainteresovaných jednotlivcov
alebo zainteresované organizácie z komunity metrologického výskumu, ako aj
používateľov na predloženie potenciálnych výskumných tém.
Článok 7
Dohody medzi Úniou a združením EURAMET
1.           Komisia v prípade
kladného ex ante posúdenia združenia EURAMET v súlade s článkom 61 ods.
1 nariadenia (EÚ, Euratom) č. 966/2012 uzavrie v mene Únie so
združením EURAMET dohodu o delegovaní a dohody o každoročnom prevode
finančných prostriedkov.
2.           Dohoda o delegovaní uvedená v
odseku 1 sa uzavrie v súlade s článkom 58 ods. 3 a článkami 60 a 61 nariadenia
(EÚ, Euratom) č. 966/2012 a s článkom 40 delegovaného nariadenia (EÚ) č.
1268/2012. Takisto sa ňou stanovia:
a)      požiadavky na príspevok združenia
EURAMET, pokiaľ ide o ukazovatele výkonnosti stanovené v prílohe II k
rozhodnutiu (EÚ) č. ... [špecifický program na realizáciu rámcového
programu Horizont 2020];
b)      požiadavky na príspevok združenia EURAMET
na monitorovanie uvádzané v prílohe III k rozhodnutiu (EÚ) č. ...
[špecifický program na realizáciu rámcového programu Horizont 2020];
c)      osobitné ukazovatele výkonnosti súvisiace
s fungovaním EURAMET;
d)      požiadavky na združenie EURAMET, pokiaľ
ide o poskytovanie informácií o administratívnych nákladoch a poskytovanie
podrobných údajov o realizácii programu EMPIR;
e)      spôsob poskytovania údajov nevyhnutných
na zabezpečenie toho, aby bola Komisia schopná splniť svoje povinnosti týkajúce
sa šírenia výsledkov a predkladania správ o nich.
Článok 8
Ukončenie, zníženie alebo pozastavenie finančného príspevku Únie
Ak sa program EMPIR nerealizuje alebo sa
realizuje neprimerane, čiastočne alebo s oneskorením, Komisia môže ukončiť,
proporčne znížiť alebo pozastaviť finančný príspevok Únie v súlade so skutočnou
realizáciou programu EMPIR.
Ak účastnícke štáty na financovanie programu
EMPIR neprispievajú, prispievajú čiastočne alebo s omeškaním, Komisia môže
ukončiť, proporčne znížiť alebo pozastaviť finančný príspevok Únie, pričom
zohľadní výšku finančných prostriedkov, ktoré účastnícke štáty pridelili na
realizáciu programu EMPIR.
Článok 9
Ex-post audity
1.           Ex-post audity
výdavkov na nepriame akcie vykonáva združenie EURAMET v súlade s článkom 23
nariadenia (EÚ) č. ... [Rámcový program Horizont 2020].
2.           Komisia môže rozhodnúť, že
audity uvedené v odseku 1 vykoná sama.
Článok 10
Ochrana finančných záujmov Únie
1.           Komisia prijme príslušné
opatrenia na zabezpečenie toho, aby sa pri vykonávaní akcií financovaných na
základe tohto rozhodnutia chránili finančné záujmy Únie uplatňovaním
preventívnych opatrení na zamedzenie podvodom, korupcii a iným protiprávnym
činnostiam, účinnými kontrolami, vymáhaním neoprávnene vyplatených súm pri
odhalení nezrovnalostí a v prípade potreby aj ukladaním účinných, primeraných a
odrádzajúcich sankcií.
2.           Združenie EURAMET zabezpečí
útvarom Komisie a ďalším osobám, ktoré útvary poveria, ako aj Dvoru audítorov
prístup do svojich vonkajších a vnútorných priestorov a ku všetkým informáciám
vrátane informácií v elektronickej podobe, ktoré sú potrebné na účely vykonania
auditov.
3.           Európsky úrad pre boj proti
podvodom (European Anti-Fraud Office, ďalej len „OLAF“) môže vykonávať
vyšetrovanie vrátane kontrol a inšpekcií na mieste, a to v súlade s
ustanoveniami a postupmi podľa nariadenia Európskeho parlamentu a Rady (ES) č.
1073/1999[17]
a nariadenia Rady (Euratom, ES) č. 2185/96[18]
na účely zistenia, či v súvislosti s dohodou o grante, rozhodnutím o grante
alebo so zmluvou financovanou v súlade s týmto rozhodnutím nedošlo k podvodu,
korupcii alebo akémukoľvek inému protiprávnemu konaniu poškodzujúcemu finančné
záujmy Únie.
4.           Zmluvy, dohody o grante a
rozhodnutia o grante, ktoré sú výsledkom vykonávania tohto rozhodnutia, musia
obsahovať ustanovenia, ktoré Komisii, združeniu EURAMET, Dvoru audítorov a
úradu OLAF výslovne udeľujú právo na vykonávanie takýchto auditov a vyšetrovaní
v rámci ich príslušných právomocí.
5.           Účastnícke štáty musia pri
realizácii programu EMPIR prijať legislatívne, regulačné, administratívne a iné
opatrenia nevyhnutné na ochranu finančných záujmov Únie, najmä opatrenia
potrebné na zabezpečenie úplného vrátenia všetkých súm, ktoré sa dlhujú Únii v
súlade s nariadením (EÚ, Euratom) č. 966/2012 a delegovaným nariadením
(EÚ) č. 1268/2012.
Článok 11
Poskytovanie informácií
1.           Na požiadanie Komisie zašle
združenie EURAMET všetky informácie nevyhnutné na prípravu správ uvedených v
článku 12.
2.           Účastnícke štáty predložia
Komisii prostredníctvom združenia EURAMET všetky informácie, o ktoré Európsky
parlament, Rada a Dvor audítorov požiadali v súvislosti s finančným
hospodárením programu EMPIR.
3.           Komisia doplní do správ
uvedených v článku 12 informácie uvedené v odseku 2.
Článok 12
Hodnotenie
1.           Komisia do 31. decembra 2017
vykoná priebežné hodnotenie programu EMPIR. Komisia pripraví správu z uvedeného
hodnotenia, do ktorej zahrnie svoje závery hodnotenia a postrehy. Komisia
uvedenú správu zašle Európskemu parlamentu a Rade do 30. júna 2018.
2.           Na konci účasti Únie v
programe EMPIR, avšak najneskôr 31. decembra 2024, Komisia vykoná záverečné
hodnotenie programu EMPIR Komisia pripraví správu z uvedeného hodnotenia, do
ktorej zahrnie výsledky uvedeného hodnotenia. Komisia túto správu zašle
Európskemu parlamentu a Rade.
Článok 13
Nadobudnutie účinnosti
Toto nariadenie nadobúda účinnosť dvadsiatym
dňom po jeho uverejnení v Úradnom vestníku Európskej únie.
Článok 14
Adresáti
Toto
rozhodnutie je určené členským štátom.
V Bruseli
Za Európsky parlament                                 Za
Radu
predseda                                                        predseda
PRÍLOHA I
Ciele
programu EMPIR
Programom EMPIR sa sledujú tieto všeobecné ciele:
a)      poskytovať vhodné, integrované
a hotové metrologické riešenia, ktorými sa podporia inovácie
a priemyselná konkurencieschopnosť, ako aj meracie techniky na účely
riešenia úloh v spoločnosti ako zdravie, životné prostredie
a energetika vrátane podpory rozvoja a vykonávania politiky;
b)      vytvoriť integrovaný európsky systém
metrologického výskumu kritickej veľkosti a s aktívnym zapojením sa
na regionálnej, národnej, európskej aj medzinárodnej úrovni.
PRÍLOHA
II
Nepriame
akcie podporované prostredníctvom programu EMPIR
1.           V oblasti spoločného výskumu
a technického rozvoja možno prostredníctvom programu EMPIR podporovať tieto
nepriame akcie:
1.1.        vedecko-technické akcie na
podporu základnej vedeckej metrológie, ktorou sa pripravujú základy pre všetky
následné kroky vrátane aplikovaného metrologického výskumu a vývoja a služieb
spojených s metrológiou;
1.2.        metrologický výskum s cieľom
poskytnúť riešenia úloh v spoločnosti so zameraním sa na prínos pre
energetiku, životné prostredie a zdravie;
1.3.        výskum zameraný na vývoj
nových meracích zariadení s cieľom zaviesť metrologické technológie do
priemyslu na stimuláciu inovácií v odvetví;
1.4.        prípravný a sprievodný
metrologický výskum a vývoj na podporu technickej normalizácie prioritných
dokumentačných noriem s cieľom využiť expertízu metrologických ústavov účastníckych
štátov na podporu vykonávania politiky a urýchlenie uvádzania inovatívnych
výrobkov a služieb na trh;
1.5.        činnosti zamerané na budovanie
metrologických kapacít na rôznych technických úrovniach s cieľom dosiahnuť v účastníckych
štátoch vyrovnaný a integrovaný metrologický systém.
2.           V rámci programu EMPIR možno
podporovať ďalšie akcie na šírenie a využívanie výsledkov metrologického
výskumu.
V rámci programu EMPIR možno podporovať iné akcie
osobitne určené pre metrologické ústavy, ktoré nemajú vedeckú kapacitu alebo ju
majú obmedzenú, a to ich podporou pri využívaní iných programov Európskej únie,
jednotlivých štátov alebo regiónov zameraných na odbornú prípravu a mobilitu,
cezhraničnú spoluprácu alebo investovanie do metrologickej infraštruktúry.
3.           V rámci programu EMPIR možno
podporovať organizovanie činností na vytváranie sietí s cieľom podporovať
program EMPIR a maximalizovať jeho dosah.
4.           Nepriame akcie uvádzané v
bode 1 vykonávajú NMI a DI. Účasť iných subjektov na programe EMPIR sa však povzbudzuje
a podporuje. Predpokladá sa, že uvedený prístup povedie k podpore uvedených
subjektov z rozpočtu programu EMPIR vo výške asi 15 %.
PRÍLOHA III
Realizácia
a správa programu EMPIR
I           Úloha združenia EURAMET
1.           Združenie EURAMET je
zodpovedné za realizáciu programu EMPIR podľa článku 3. Spravuje finančný
príspevok Únie na program EMPIR a zodpovedá za prípravu a realizáciu ročného
pracovného plánu, organizovanie výziev na predkladanie návrhov, vykonávanie
hodnotenia a zostavovanie poradovníka návrhov a za všetky ostatné činnosti
vyplývajúce z ročného pracovného programu. Združenie EURAMET zodpovedá za
správu grantu vrátane podpisu dohôd o grante, za prijatie, prideľovanie a
monitorovanie použitia finančného príspevku Únie a za platby účastníkom na projektoch
vybraných v rámci programu EMPIR.
Monitorovanie finančného príspevku Únie sa týka
všetkých činností ako kontrola a audit, kontrola ex ante a/alebo ex
post, potrebných na vykonávanie úloh, ktorými Komisia poverila združenie
EURAMET. Tieto činnosti sú zamerané na získanie primeraných záruk zákonnosti
a správnosti príslušných transakcií, ako aj oprávnenosti nákladov
požadovaných podľa dohôd o grante.
2.           Združenie EURAMET môže zveriť
určité administratívne a logistické úlohy v rámci realizácie programu EMPIR
účastníckym štátom.
II         Organizačná štruktúra združenia
EURAMET zapojená do realizácie programu EMPIR
1.           Výbor EMPIR je rozhodovacím
orgánom programu EMPIR.
Výbor EMPIR tvoria zástupcovia členov združenia
EURAMET z účastníckych štátov. Váha hlasov sa určuje na základe národných
záväzkov v súlade s pravidlom druhej odmocniny.
Výbor EMPIR prijíma rozhodnutia najmä o programe
strategického výskumu a inovácií, plánovaní výziev na predkladanie návrhov,
postupe preskúmania hodnotenia, výbere projektov, ktoré sa budú financovať
podľa poradovníkov, a o monitorovaní vývoja financovaných projektov. Po
odsúhlasení Komisiou prijíma ročný pracovný program.
Komisia má na zasadnutiach výboru EMPIR status
pozorovateľa. Prijatie ročného pracovného plánu výborom EMPIR však vyžaduje
predchádzajúci súhlas Komisie. Výbor EMPIR pozýva Komisiu na svoje zasadnutia a
zasiela Komisii relevantné dokumenty. Komisia sa môže zúčastňovať diskusií vo
výbore EMPIR.
2.           Predsedu výboru EMPIR a jeho
zástupcu volí výbor EMPIR. Predsedom výboru EMPIR sa stáva jeden z dvoch
podpredsedov združenia EURAMET. Predseda výboru EMPIR reprezentuje združenie
EURAMET v záležitostiach súvisiacich s programom EMPIR.
3.           Rada pre výskum sa skladá z
expertov na vysokej úrovni z odvetvia, výskumu, akademickej pôdy a zo
zainteresovaných medzinárodných organizácií. Poskytuje nezávislé strategické
poradenstvo k ročnému pracovnému plánu programu EMPIR. Členov rady pre výskum
vymenúva valné zhromaždenie združenia EURAMET.
4.           Sekretariát združenia
EURAMET, ktorý združeniu EURAMET poskytuje všeobecnú administratívnu podporu,
vedie bankové účty programu EMPIR.
5.           Ako súčasť sekretariátu
združenia EURAMET sa zriadi útvar pre podporu riadenia, ktorý bude mať na
starosti realizáciu programu EMPIR a jeho každodenné riadenie.
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY
              1.1.    Názov návrhu/iniciatívy
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy
              1.4.    Ciele

              1.5.    Dôvody
návrhu/iniciatívy
              1.6.    Trvanie
a finančný vplyv
              1.7.    Plánovaný
spôsob hospodárenia
2.           OPATRENIA V OBLASTI RIADENIA
              2.1.    Opatrenia
týkajúce sa kontroly a predkladania správ
              2.2.    Systémy
riadenia a kontroly
              2.3.    Opatrenia
na predchádzanie podvodom a nezrovnalostiam
3.           ODHADOVANÝ FINANČNÝ VPLYV
NÁVRHU/INICIATÍVY
              3.1.    Príslušné
okruhy viacročného finančného rámca a rozpočtové riadky výdavkov
              3.2.    Odhadovaný
vplyv na výdavky
              3.2.1. Zhrnutie
odhadovaného vplyvu na výdavky
              3.2.2. Odhadovaný vplyv na
operačné rozpočtové prostriedky
              3.2.3. Odhadovaný vplyv na
administratívne rozpočtové prostriedky
              3.2.4. Súlad s platným
viacročným finančným rámcom
              3.2.5. Príspevky od tretích
strán
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY
1.1.        Názov návrhu/iniciatívy
Účasť
Európskej Únie na Európskom metrologickom programe pre inovácie a výskum
(EMPIR) spoločne realizovanom niekoľkými členskými štátmi
1.2.        Príslušné oblasti politiky v
rámci ABM/ABB[19]
Výskum
a inovácie: Rámcový program Horizont 2020
1.3.        Druh návrhu/iniciatívy
¨ Návrh/iniciatíva
sa týka novej akcie
¨ Návrh/iniciatíva sa
týka novej akcie, ktorá nadväzuje na pilotný projekt/prípravnú akciu[20]
¨ Návrh/iniciatíva sa
týka predĺženia trvania existujúcej akcie
X Návrh/iniciatíva sa týka akcie presmerovanej
na novú akciu
1.4.        Ciele
1.4.1.     Viacročné strategické ciele
Komisie, ktoré sú predmetom návrhu/iniciatívy
Celkovými
cieľmi programu EMPIR sú:
(1)
Poskytovať integrované a hotové metrologické riešenia, ktorými sa podporia
inovácie a priemyselná konkurencieschopnosť, ako aj meracie techniky na
účely riešenia úloh v spoločnosti ako zdravie, životné prostredie
a energetika vrátane podpory rozvoja a vykonávania politiky.
(2)
Vytvoriť integrovaný európsky systém metrologického výskumu kritickej veľkosti
a s aktívnym zapojením sa na regionálnej, národnej, európskej aj
medzinárodnej úrovni.
1.4.2.     Konkrétne ciele a príslušné
činnosti v rámci ABM/ABB
Hlavný
operačný cieľ tohto legislatívneho návrhu, konkrétne účasť Únie na
spoločnom programe výskumu, vývoja a inovácií realizovanom medzi niekoľkými
členskými štátmi v oblasti metrológie, je už stanovený v rámcovom programe RTD
Horizont 2020.
Osobitným
cieľom súvisiacim s uvedeným operačným cieľom je zriadenie a prevádzka programu
EMPIR, pričom hlavným výsledkom majú byť projekty VaV.
1.4.3.     Očakávané výsledky a vplyv
Uveďte, aký vplyv by
mal mať návrh/iniciatíva na príjemcov/cieľové skupiny.
V rámci programu EMPIR sa investície Únie a
jednotlivých štátov do metrologického výskumu skombinujú s cieľom poskytovať
vhodné, integrované a hotové metrologické riešenia, ktorými sa podporia
inovácie a priemyselná konkurencieschopnosť, ako aj meracie techniky na
účely riešenia úloh v spoločnosti ako zdravie, životné prostredie
a energetika.
Podporí sa tak vytvorenie integrovaného európskeho
systému metrologického výskumu kritickej veľkosti a s aktívnym
zapojením sa na regionálnej, národnej, európskej aj medzinárodnej úrovni.
1.4.4.     Ukazovatele výsledkov a vplyvu
Uveďte ukazovatele,
pomocou ktorých je možné sledovať uskutočňovanie návrhu/iniciatívy.
Predpokladá
sa, že prostredníctvom súvisiacich ukazovateľov sa budú merať tieto výsledky:
Urýchlenie zavádzania do odvetvia a zlepšenie tvorby noriem
Ukazovatele:
a) obrat z nových alebo významne vylepšených výrobkov a služieb, ktorý možno
pripísať výskumným činnostiam v rámci programu EMPIR a jeho predchodcov [cieľ:
400 miliónov EUR], b) podiel výskumných projektov na základe potrieb priemyslu
[cieľ: 20 %], c) hodnota investícií podnikov do projektov EMPIR, d) podiel
špecializovaného výskumu na podporu normalizácie [cieľ: 10 %], e)
technické výbory CEN/CENELEC/ISO/IEC a rovnocenné normalizačné orgány s
možnosťou priameho využitia projektov EMPIR v prípade zapojenia sa do programu.
Zdôraznenie koherentného, udržateľného a integrovaného európskeho
metrologického systému s cieľom v plnej miere vyťažiť potenciál EÚ.
Ukazovatele:
f) podiel investícií do špecializovaného národného metrologického výskumu v
Európe koordinovaného alebo ovplyvneného týmto programom [cieľ: 50 %], g)
účasť vedcov, ktorí nie sú z NMI/DI, na programe [cieľ: dvojnásobne viac v
porovnaní s programom EMRP], h) úroveň investícií zo štrukturálnych fondov a
iných európskych, vnútroštátnych a regionálnych programov zameraných na
činnosti súvisiace s metrológiou, i) vedúce postavenie Európy v medzinárodných
metrologických výboroch.
Efektívnosť programu
Ukazovatele:
j) kvalita postupu predkladania, hodnotenia a výberu návrhov, k) čas potrebný
na udelenie grantu, l) prevádzkové náklady na fungovanie programu EMPIR [cieľ:
≤ 5 %].
Významné sociálno-ekonomické prínosy a príspevok k hlavným cieľom
politiky
Posúdia
sa v rámci nezávislého priebežného a záverečného hodnotenia spolu s ďalšími
ukazovateľmi.
1.5.        Dôvody návrhu/iniciatívy
1.5.1.     Potreby, ktoré sa majú
uspokojiť v krátkodobom alebo dlhodobom horizonte
V
rámci programu EMPIR sa skombinujú zdroje Únie a národné zdroje a zabezpečí sa,
že metrologický výskum bude mať väčší vplyv na rast a riešenie
sociálno-ekonomických úloh, ako aj prebiehajúcej fragmentácie a štrukturálnych
nedostatkov európskeho systému metrologického výskumu a inovácií.
1.5.2.     Prínos zapojenia Európskej
únie
Pridaná
hodnota verejnej intervencie na úrovni EÚ spočíva v kapacite EÚ sústrediť
rozčlenené vnútroštátne výskumné programy, pomôcť pri navrhovaní spoločného
výskumu a stratégií financovania prechádzajúcich štátnymi hranicami
a pri dosahovaní kritickej veľkosti, pokiaľ ide o účastníkov
a investície na vyrovnanie sa s výzvami, pred ktorými systém
metrologického výskumu stojí, a pritom zvyšovať efektívnosť verejných
výdavkov.
Programom
EMPIR sa zlepšia možnosti merania, čo bude mať pre Európu strategický vplyv. To
sa uskutoční koherentným a nefragmentovaným spôsobom s vyššou kritickou
veľkosťou, čo povedie k nákladovo efektívnejším a interoperabilnejším
riešeniam.
1.5.3.     Poznatky získané z podobných
skúseností v minulosti
Priebežným
vyhodnotením predchádzajúceho programu, ktorý fungoval v rámci RP7, programu
EMRP, sa poukázalo na určité nedostatky, ktoré sa vyriešili už pri plánovaná
programu EMPIR (špecializovaná podpora inovácie, technickej normalizácie,
budovania kapacít a otvorenia programu pre najlepšie štruktúry vedeckej práce).
1.5.4.     Zlučiteľnosť a možná synergia
s inými vhodnými finančnými nástrojmi
Nadväzujúcim
programom EMPIR sa v rámci stratégie Európa 2020 prispeje k množstvu
dôležitých iniciatív, na ktoré má vplyv metrologický výskum, vrátane iniciatív
„Inovácie v Únii“, „Digitálna agenda pre Európu“, „Európa efektívne
využívajúca zdroje“ a „Priemyselná politika vo veku globalizácie“.
Programom
EMPIR sa výrazne prispeje k dosiahnutiu cieľov programu Horizont 2020,
a to podporou tém priamo súvisiacich s prioritami programu Horizont
2020.
1.6.        Trvanie a finančný vplyv
X Návrh/iniciatíva s obmedzeným trvaním
–
Návrh/iniciatíva sú v platnosti od 1. 1. 2014 do
31. 12. 2024
–
Finančný vplyv trvá od roku 2014 do roku 2020
v prípade viazaných rozpočtových prostriedkov a od roku 2014 do roku
2024 v prípade platobných rozpočtových prostriedkov
¨ Návrh/iniciatíva s neobmedzeným
trvaním
–
Počiatočná fáza vykonávania bude trvať od RRRR do
RRRR,
–
a potom bude vykonávanie pokračovať v plnom
rozsahu.
1.7.        Plánovaný spôsob hospodárenia[21]
¨ Priame centralizované hospodárenie na úrovni Komisie
X Nepriame centralizované hospodárenie s
delegovaním úloh súvisiacich s plnením rozpočtu na:
–
¨  výkonné agentúry
–
¨  subjekty zriadené spoločenstvami[22]
–
X  národné verejnoprávne subjekty/subjekty poverené
vykonávaním verejnej služby
–
¨  osoby poverené realizáciou osobitných akcií podľa hlavy V Zmluvy
o Európskej únii a určené v príslušnom základnom akte v zmysle článku
49 nariadenia o rozpočtových pravidlách
¨ Zdieľané hospodárenie s členskými štátmi
¨ Decentralizované hospodárenie s tretími krajinami
¨ Spoločné hospodárenie s medzinárodnými organizáciami (uveďte)
V prípade viacerých
spôsobov hospodárenia uveďte v oddiele „Poznámky“ presnejšie vysvetlenie.
Poznámky:
Na riadenie a
spravovanie uvedenej iniciatívy zriadili účastnícke štáty špecializovanú
realizačnú štruktúru s názvom EURAMET (ďalej len „EURAMET“) Únia bude
poskytovať svoj finančný príspevok prostredníctvom uvedenej organizácie.
2.           OPATRENIA V OBLASTI RIADENIA
2.1.        Opatrenia týkajúce sa
kontroly a predkladania správ
Uveďte časový interval
a podmienky, ktoré sa vzťahujú na tieto opatrenia.
Po
zriadení sa program EMPIR bude monitorovať prostredníctvom ročných správ, ktoré
bude poskytovať združenie EURAMET.
Najneskôr
v roku 2017 k nim pribudne priebežné hodnotenie. Na konci účasti Únie na
programe EMPIR a najneskôr v roku 2024 sa nezávislým záverečným hodnotením
preskúma dosiahnutie cieľov, výsledky a vplyvy.
2.2.        Systémy riadenia a kontroly
2.2.1.     Zistené riziká
1)
kapacita špecializovanej realizačnej štruktúry EURAMET spravovať
rozpočet Únie a chrániť finančné záujmy EÚ,
2)
kapacita účastníckych štátov financovať program svojimi príspevkami.
2.2.2.     Plánované metódy kontroly
Riziko
1: pozri kapitolu 2.3.
Riziko
2: Finančné prostriedky EÚ možno uvoľniť po predložení dôkazu o realizovaní
finančných záväzkov jednotlivých štátov na úrovni ročnej dohody o financovaní,
ako aj na úrovni platieb účastníkom z jednotlivých štátov na projekte. Ďalšou
zárukou je skutočnosť, že financovanie zo strany EÚ nemôže presiahnuť 50 %
celkového verejného financovania poskytnutého na program a nemôže kryť
administratívne výdavky.
2.2.3.     Náklady a prínosy kontrol
a pravdepodobná miera pochybenia
Systém
kontroly zriadený na účely realizácie programu sa navrhne spôsobom poskytujúcim
primerané záruky toho, že sa dosiahne adekvátne riadenie rizík súvisiacich s
účinnosťou a efektívnosťou operácií, ako aj zákonnosťou a správnosťou
príslušných transakcií, pričom sa náležite zohľadní osobitná povaha programu
EMPIR ako partnerstva v rámci verejného sektora. Uvedeným systémom kontroly sa
musí dosiahnuť rovnováha medzi dôverou a kontrolou pri zohľadnení
administratívnych a iných nákladov na kontroly na všetkých úrovniach, najmä pre
účastníkov, aby sa ním čo najviac prispelo k dosiahnutiu cieľov rámcového
programu Horizont 2020.
2.3.        Opatrenia na predchádzanie
podvodom a nezrovnalostiam
Uveďte existujúce a
plánované preventívne a ochranné opatrenia.
V
článku 3 rozhodnutia, ktorým sa zriaďuje program EMPIR, sa uvádza, že príspevok
Únie je podmienený tým, že si združenie EURAMET splnení povinnosť predkladať
správy podľa článku 60 ods. 5 nariadenia (EÚ, Euratom) č. 966/2012. V
súlade s článkom 8 môže Komisia ukončiť, znížiť alebo pozastaviť svoj finančný
príspevok.
Dohodou
o delegovaní, ktorá sa má uzavrieť medzi Komisiou a združením EURAMET v
súlade s článkom 61 nariadenia (EÚ, Euratom) č. 966/2012, sa ustanoví, že
Komisia dohliada na činnosti združenia EURAMET, a to najmä vykonávaním auditov.
3.           ODHADOVANÝ FINANČNÝ VPLYV
NÁVRHU/INICIATÍVY
3.1.        Príslušné okruhy viacročného
finančného rámca a rozpočtové riadky výdavkov
·      Existujúce rozpočtové riadky v poradí, v akom za sebou nasledujú
okruhy viacročného finančného rámca a rozpočtové riadky TABUĽKA SA
AKTUALIZUJE PO DOHODE
 Okruh viacročného finančného rámca || Rozpočtový riadok || Druh výdavkov || Príspevky
 Číslo [Názov ………………………...……….] || DRP/NRP ([23]) || krajín EZVO[24] || kandidátskych krajín[25] || tretích krajín || v zmysle článku 18 ods. 1 písm. aa) nariadenia o rozpočtových pravidlách
 1A || 08.0204 Horizontálne činnosti v rámci programu Horizont 2020. || DRP/NRP || ÁNO || ÁNO || ÁNO || ÁNO
 1A || 08 02 02 01 vedúce postavenie v oblasti nanotechnológií, progresívnych materiálov, biotechnológie a progresívnej výroby a spracovania || DRP/NRP || ÁNO || ÁNO || ÁNO || ÁNO
 1A || 08 02 03 01 zlepšovanie zdravia a blahobytu počas celého života || DRP/NRP || ÁNO || ÁNO || ÁNO || ÁNO
 1A || 08 02 03 02 zvyšovanie potravinovej bezpečnosti, rozvoj udržateľného poľnohospodárstva, morského a námorného výskumu a biohospodárstva || DRP/NRP || ÁNO || ÁNO || ÁNO || ÁNO
 1A || 08 02 03 03 prechod na spoľahlivý, udržateľný a konkurencieschopný energetický systém || DRP/NRP || ÁNO || ÁNO || ÁNO || ÁNO
 1A || 08 02 03 04 vybudovanie európskeho dopravného systému, ktorý efektívne využíva zdroje, je šetrný k životnému prostrediu, je bezpečný a jeho prevádzka je plynulá || DRP/NRP || ÁNO || ÁNO || ÁNO || ÁNO
 1A || 08 02 03 05 vybudovanie hospodárstva, ktoré efektívne využíva zdroje a je odolné voči zmenám klímy, a zaistenie udržateľnej dodávky surovín || DRP/NRP || ÁNO || ÁNO || ÁNO || ÁNO
 1A || 09 04 02 01 vedúce postavenie v informačných a komunikačných technológiách || DRP/NRP || ÁNO || ÁNO || ÁNO || ÁNO
3.2.        Odhadovaný vplyv na výdavky
3.2.1.     Zhrnutie odhadovaného vplyvu
na výdavky
v mil. EUR (zaokrúhlené na 3 desatinné miesta)
 Okruh viacročného finančného rámca: || Číslo 1A || Okruh 1a Konkurencieschopnosť pre rast a zamestnanosť
 GR: RTD, CNECT ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Roky 2021 – 2024 || SPOLU[26]
  Operačné rozpočtové prostriedky ||   ||   ||   ||   ||   ||   ||   ||   ||
 08 02 02 01 vedúce postavenie v oblasti nanotechnológií, progresívnych materiálov, biotechnológie a progresívnej výroby a spracovania || Záväzky || (1) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500
 Platby || (2) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500
 08 02 03 01 zlepšovanie zdravia a blahobytu počas celého života || Záväzky || (1a) || 5,714 || 9,143 || 9,714 || 9,714 || 9,143 || 8,572 || 8,000 ||   || 60,000
 Platby || (2a) ||   || 0,571 || 6,057 || 9,200 || 9,714 || 9,658 || 9,086 || 15,714 || 60,000
 08 02 03 02 zvyšovanie potravinovej bezpečnosti, rozvoj udržateľného poľnohospodárstva, morského a námorného výskumu a biohospodárstva || Záväzky || (1b) || 1,429 || 2,285 || 2,429 || 2,429 || 2,285 || 2,143 || 2,000 ||   || 15,000
 Platby || (2b) ||   || 0,143 || 1,514 || 2,300 || 2,429 || 2,414 || 2,271 || 3,929 || 15,000
 08 02 03 03 prechod na spoľahlivý, udržateľný a konkurencieschopný energetický systém || Záväzky || (1c) || 5,714 || 9,144 || 9,714 || 9,714 || 9,143 || 8,571 || 8,000 ||   || 60,000
 Platby || (2c) ||   || 0,572 || 6,057 || 9,200 || 9,714 || 9,657 || 9,086 || 15,714 || 60,000
 08 02 03 04 vybudovanie európskeho dopravného systému, ktorý efektívne využíva zdroje, je šetrný k životnému prostrediu, je bezpečný a jeho prevádzka je plynulá || Záväzky || (1d) || 2,143 || 3,428 || 3,643 || 3,643 || 3,429 || 3,214 || 3,000 ||   || 22,500
 Platby || (2d) ||   || 0,214 || 2,272 || 3,450 || 3,643 || 3,621 || 3,407 || 5,893 || 22,500
 08 02 03 05 vybudovanie hospodárstva, ktoré efektívne využíva zdroje a je odolné voči zmenám klímy, a zaistenie udržateľnej dodávky surovín || Záväzky || (1e) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500
 Platby || (2e) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500
 Rozpočtové prostriedky pre GR RTD SPOLU || Záväzky || =1+1a - e || 25,000 || 40,000 || 42,500 || 42,500 || 40,000 || 37,500 || 35,000 ||   || 262,500
 Platby || =2+2a - e ||   || 2,500 || 26,500 || 40,250 || 42,500 || 42,250 || 39,750 || 68,750 || 262,500
 09 04 02 01 vedúce postavenie v informačných a komunikačných technológiách || Záväzky || (1f) || , ||   || 5,000 || 5,000 || 7,500 || 10,000 || 10,000 ||   || 37,500
 Platby || (2f) || , ||   ||   || 0,500 || 5,000 || 5,250 || 7,750 || 19,000 || 37,500
 Rozpočtové prostriedky pre GR CNECT SPOLU || Záväzky || =1f || , ||   || 5,000 || 5,000 || 7,500 || 10,000 || 10,000 ||   || 37,500
 Platby || =2f || , ||   ||   || 0,500 || 5,000 || 5,250 || 7,750 || 19,000 || 37,500
   ||   || (3) ||   ||   ||   ||   ||   ||   ||   ||   ||
 Rozpočtové prostriedky pre GR RTD a CNECT SPOLU || Záväzky || =1+1a - f || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000
 Platby || =2+2a – f ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000
  Operačné rozpočtové prostriedky SPOLU || Záväzky || (4) || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000
 Platby || (5) ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000
  Administratívne rozpočtové prostriedky financované z balíka prostriedkov určených na realizáciu osobitných programov SPOLU (08 01 05) || (6) || 0 131 || 0,134 || 0,136 || 0,139 || 0,142 || 0,145 || 0,148 ||   || 0,975
 Rozpočtové prostriedky OKRUHU 1A viacročného finančného rámca SPOLU || Záväzky || =4+ 6 || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975
 Platby || =5+ 6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
V tejto tabuľke sa
uvádza ročný zdroj financovania programu EMPIR. Rozpočet programu EMPIR sa však
bude realizovať z rozpočtového riadku 08.0204 Horizontálne
činnosti v rámci programu Horizont 2020.
 Okruh viacročného finančného rámca || 1A || Okruh 1a Konkurencieschopnosť pre rast a zamestnanosť „Administratívne výdavky“
v mil. EUR (zaokrúhlené na 3 desatinné miesta)
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
 GR: RTD ||   ||
  Ľudské zdroje || 0,131 || 0,134 || 0,136 || 0,139 || 0,142 || 0,145 || 0,148 || 0,975
  Ostatné administratívne výdavky ||   ||   ||   ||   ||   ||   ||   ||
 GR RTD SPOLU || Rozpočtové,prostriedky, || 0,131 || 0,134 || 0,136 || 0,139 || 0,142 || 0,145 || 0,148 || 0,975
 Rozpočtové prostriedky OKRUHU 1A viacročného finančného rámca SPOLU || (Záväzky spolu = Platby spolu) || 0,131 || 0,134 || 0,136 || 0,139 || 0,142 || 0,145 || 0,148 || 0,975
v mil. EUR (zaokrúhlené na 3 desatinné miesta)
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Roky 2021 – 2024 || SPOLU
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975
 Platby || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975
3.2.2.     Odhadovaný vplyv na operačné
rozpočtové prostriedky
–
¨  Návrh/iniciatíva si nevyžaduje použitie operačných rozpočtových
prostriedkov.
–
X  Návrh/iniciatíva si vyžaduje použitie operačných
rozpočtových prostriedkov, ako je uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy ò ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 ||   || SPOLU
   ||   ||
 Druh   || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu
 Zriadenie a prevádzka programu EMPIR ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Výstup*, ** || Projekty VaV ||   || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 Konkrétny cieľ č. 1 medzisúčet || 25 || 50 000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
 NÁKLADY SPOLU || 25 || 50 000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000
1 Príspevok EÚ na celkové náklady nepresiahne 300
miliónov EUR.
(*) Administratívne náklady združenia EURAMET e.V.
na realizáciu programu EMPIR so stropom 30 miliónov EUR [5 %] uhradia
účastnícke štáty bez príspevku Únie.
(**) Priemerné náklady jednotlivých projektov programu
EMPIR sa predpokladajú vo výške 2 miliónov EUR. Predpokladá sa, že z
celkového rozpočtu 600 miliónov EUR sa bude financovať približne 300
projektov.
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie
–
¨  Návrh/iniciatíva si nevyžaduje použitie administratívnych
rozpočtových prostriedkov.
–
X  Návrh/iniciatíva si vyžaduje použitie
administratívnych rozpočtových prostriedkov, ako je uvedené v nasledujúcej
tabuľke:
v mil. EUR
(zaokrúhlené na 3 desatinné miesta)
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
 OKRUH 5 viacročného finančného rámca ||   ||   ||   ||   ||   ||   ||   ||
 Ľudské zdroje ||   ||   ||   ||   ||   ||   ||   ||
 Ostatné administratívne výdavky ||   ||   ||   ||   ||   ||   ||   ||
 OKRUH 5 viacročného finančného rámca medzisúčet ||   ||   ||   ||   ||   ||   ||   ||
 Mimo OKRUHU 5[27] viacročného finančného rámca   ||   ||   ||   ||   ||   ||   ||   ||
 Ľudské zdroje || 0,131 || 0,134 || 0,136 || 0,139 || 0,142 || 0,145 || 0,148 || 0,975
 Ostatné administratívne výdavky ||   ||   ||   ||   ||   ||   ||   ||
 Mimo, OKRUHU,5 viacročného,finančného,rámca,medzisúčet, || 0,131 || 0,134 || 0,136 || 0,139 || 0,142 || 0,145 || 0,148 || 0,975
 SPOLU || 0,131 || 0,134 || 0,136 || 0,139 || 0,142 || 0,145 || 0,148 || 0,975
Potrebné
administratívne rozpočtové prostriedky budú pokryté rozpočtovými prostriedkami
GR, ktoré už boli pridelené na riadenie akcie a/alebo boli prerozdelené v rámci
GR, a v prípade potreby budú doplnené zdrojmi, ktoré možno prideliť riadiacemu
GR v rámci ročného postupu prideľovania zdrojov a v závislosti od rozpočtových
obmedzení.
3.2.3.2.  Odhadované potreby ľudských zdrojov
–
¨  Návrh/iniciatíva si nevyžaduje použitie ľudských zdrojov.
–
X  Návrh/iniciatíva si vyžaduje použitie ľudských
zdrojov, ako je uvedené v nasledujúcej tabuľke:
odhady sa vyjadrujú v jednotkách
ekvivalentu plného pracovného času
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
  Plán pracovných miest (úradníci a dočasní zamestnanci)
 08 01 01 01 (ústredie a zastúpenia Komisie) ||   ||   ||   ||   ||   ||   ||   ||
 XX 01 01 02 (delegácie) ||   ||   ||   ||   ||   ||   ||   ||
 08 01 05 01 (nepriamy výskum) || 1 || 1 || 1 || 1 || 1 || 1 || 1 || 7
 10 01 05 01 (priamy výskum) ||   ||   ||   ||   ||   ||   ||   ||
  Externí zamestnanci (ekvivalent plného pracovného času)[28]
 XX 01 02 01 (ZZ, DAZ, VNE z celkového finančného krytia) ||   ||   ||   ||   ||   ||   ||   ||
 XX 01 02 02 (ZZ, DAZ, PED, MZ a VNE v delegáciách) ||   ||   ||   ||   ||   ||   ||   ||
 XX 01 04 yy[29]   || – ústredie ||   ||   ||   ||   ||   ||   ||   ||
 – delegácie ||   ||   ||   ||   ||   ||   ||   ||
 XX 01 05 02 (ZZ, VNE, DAZ – nepriamy výskum)   ||   ||   ||   ||   ||   ||   ||   ||
 10 01 05 02 (ZZ, VNE, DAZ – priamy výskum) ||   ||   ||   ||   ||   ||   ||   ||
 Iné rozpočtové riadky (uveďte) ||   ||   ||   ||   ||   ||   ||   ||
 SPOLU || 1 || 1 || 1 || 1 || 1 || 1 || 1 || 7
Potrebné ľudské
zdroje budú pokryté úradníkmi GR pre výskum a inováciu, ktorí sú už pridelení
na riadenie akcie a/alebo boli prerozdelení v rámci GR, a v prípade
potreby budú doplnené zdrojmi, ktoré možno prideliť riadiacemu GR v rámci
ročného postupu prideľovania zdrojov v závislosti od rozpočtových obmedzení.
Opis úloh, ktoré sa
majú vykonať:
 Úradníci: účasť na zasadnutiach výboru EMPIR a zasadnutiach rady pre výskum programu EMPIR, ako aj na seminároch a podujatiach spojených so šírením výsledkov vykonávanie funkcie pozorovateľa pri hodnotení návrhov EMPIR rokovanie s DI o dohode a jej príprava príprava ročného finančného rozhodnutia a súvisiacich platieb odsúhlasovanie ročného pracovného plánu monitorovanie realizácie na základe ročných správ a koordinácia priebežných a záverečných hodnotení vykonávanie finančného a právneho auditu realizácie programu EMPIR
 Externí zamestnanci neuvádza sa ||
3.2.4.     Súlad s platným viacročným
finančným rámcom
–
X  Návrh/iniciatíva je v súlade s platným
viacročným finančným rámcom.
–
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
–      ¨  Návrh/iniciatíva
si vyžaduje, aby sa použil nástroj flexibility alebo aby sa uskutočnila revízia
viacročného finančného rámca.
3.2.5.     Príspevky od tretích strán
–
Návrh/iniciatíva zahŕňa spolufinancovanie tretími
stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na 3
desatinné miesta)
   || 2014 || 2015 || 2016 || 2017 || 2018 || 2019 || 2020 || Spolu
 Účastnícke štáty || 25,000 || 40,000 || 47,500 || 47,500 || 47,500 || 47,500 || 45,000 || 300,000
 Spolufinancované prostriedky SPOLU || 25,000 || 40,000 || 47,500 || 47,500 || 47,500 || 47,500 || 45,000 || 300,000

Údaje o spolufinancovaní
Maximálny príspevok Európskej únie vo výške
najviac 300 miliónov EUR sa poskytne pod podmienkou, že účastnícke štáty
prispejú v rokoch 2014 až 2024 z národných rozpočtov na program EMPIR vo výške
najmenej 300 miliónov EUR.
3.3.        Odhadovaný vplyv na príjmy
–
X  Návrh/iniciatíva nemá finančný vplyv na príjmy.
–
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
–
¨         vplyv na vlastné zdroje
–
¨         vplyv na rôzne príjmy
[1]               Rozhodnutie Európskeho parlamentu a Rady 912/2009/ES zo
16. septembra 2009 o účasti Spoločenstva na Európskom programe metrologického
výskumu a vývoja vykonávanom niekoľkými členskými štátmi (Ú. v. EÚ L 257,
30.9.2009).
[2]               Uvedená suma je informatívna a bude závisieť od
konečnej sumy pre GR RTD a GR CNECT podľa uvedenej (uvedených) úlohy
(úloh)/témy (tém).
[3]               Ú. v. EÚ C … [stanovisko EHSV].
[4]               KOM(2010) 2020 v konečnom znení, 3 marca 2010.
[5]               Ú. v. EÚ ... [RP H2020].
[6]               Ú. v. EÚ L 257, 30.9.2009, s. 12.
[7]               Ú. v. EÚ L 412, 30.12.2006, s. 1.
[8]               COM(2012) 174 final, 16. apríla 2012.
[9]               Ú. v. EÚ ... [ŠP H2020].
[10]             KOM(2010) 546 v konečnom znení, 6. októbra 2010.
[11]             KOM(2010) 245 konečné znenie/2 z 26. augusta 2010.
[12]             KOM(2011) 21 z 26. januára 2011.
[13]             COM(2012) 582 final, z 10. októbra 2012.
[14]             Ú. v. EÚ L 298, 26.10.2012.
[15]             Ú. v. EÚ L 362, 31.12.2012.
[16]             Ú. v. EÚ ... [PÚ H2020].
[17]             Ú. v. ES L 136, 31.5.1999, s. 1.
[18]             Ú. v. ES L 292, 15.11.1996, s. 2.
[19]             ABM: riadenie podľa činností – ABB: zostavovanie rozpočtu
podľa činností.
[20]             Podľa článku 49 ods. 6 písm. a) alebo b) nariadenia o
rozpočtových pravidlách.
[21]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html.
[22]             Podľa článku 185 nariadenia o rozpočtových pravidlách.
[23]             DRP = diferencované rozpočtové prostriedky/NRP =
nediferencované rozpočtové prostriedky.
[24]             EZVO: Európske združenie voľného obchodu.
[25]             Kandidátske krajiny a prípadne potenciálne kandidátske
krajiny západného Balkánu.
[26]             Uvedená suma je informatívna a bude závisieť od
konečnej sumy pre GR RTD a GR CNECT podľa uvedenej (uvedených) úlohy (úloh)/témy
(tém).
[27]             Technická a/alebo administratívna pomoc a výdavky určené
na financovanie realizácie programov a/alebo akcií Európskej únie (pôvodné
rozpočtové riadky „BA“), nepriamy výskum, priamy výskum.
[28]             ZZ = zmluvný zamestnanec; MZ = miestny zamestnanec; VNE =
vyslaný národný expert; DAZ = dočasný agentúrny zamestnanec; PED = pomocný
expert v delegácii.
[29]             Čiastkový strop pre externých zamestnancov financovaných z
operačných rozpočtových prostriedkov (pôvodné rozpočtové riadky „BA“).


				|

		52015PC0148

			Návrh VYKONÁVACIE ROZHODNUTIE RADY, ktorým sa Dánsku povoľuje zaviesť osobitné opatrenie odchyľujúce sa od článku 75 smernice Rady 2006/112/ES /* COM/2015/0148 final - 2015/0074 (NLE) */

			   	DÔVODOVÁ SPRÁVA
1.           KONTEXT NÁVRHU
Podľa článku 395 smernice Rady
2006/112/ES z 28. novembra 2006 o spoločnom systéme dane
z pridanej hodnoty (ďalej len „smernica o DPH“) môže Rada na
návrh Komisie jednomyseľne povoliť ktorémukoľvek členskému
štátu, aby uplatňoval osobitné opatrenia odchyľujúce sa od ustanovení
uvedenej smernice s cieľom zjednodušiť postup výberu dane
z pridanej hodnoty (DPH) alebo zabrániť určitým formám
daňových únikov alebo vyhýbania sa daňovým povinnostiam.
Dánsko v liste, ktorého doručenie
Komisia zaregistrovala 13. januára 2015, požiadalo o povolenie
uplatňovať opatrenie odchyľujúce sa od článku 75 smernice
o DPH.
Komisia v súlade s článkom 395
ods. 2 smernice o DPH informovala ostatné členské štáty
o žiadosti predloženej Dánskom listami
z 13. a 14. februára 2015. Listom zo 17. februára 2015
Komisia oznámila Dánsku, že má všetky informácie potrebné na posúdenie danej
žiadosti.
Všeobecný kontext
S cieľom zjednodušiť výber DPH
a bojovať proti daňovým únikom Dánsko v roku 2011 požiadalo
o individuálnu výnimku, ktorá by mu umožnila zaviesť režim paušálnej
sadzby v prípade používania ľahkých nákladných vozidiel
s maximálnou povolenou hmotnosťou tri tony, registrovaných
výlučne na účely podnikania, na súkromné účely. Žiadosť
o výnimku Rada schválila vykonávacím rozhodnutím 2012/447/EÚ
z 24. júla 2012[1]
a platnosť výnimky sa skončila 31. decembra 2014.
Bez tohto odchyľujúceho sa opatrenia
z dánskych právnych predpisov vyplýva, že používaním takéhoto vozidla,
ktoré bolo registrované výlučne na účely podnikania, na súkromné
účely by zdaniteľná osoba prišla o nárok na plný odpočet
DPH z obstarávacej ceny vozidla. Dánsko v súčasnosti využíva
doložku o zachovaní status quo podľa článku 176 smernice
o DPH v súvislosti s odpočtom DPH z obstarávacej ceny
a nákladov na prevádzku ľahkých nákladných vozidiel s maximálnou
povolenou hmotnosťou tri tony. Podnik, ktorý takéto ľahké nákladné
vozidlo zaregistruje ako vozidlo výlučne na účely podnikania, získa
oprávnenie v plnej výške odpočítať DPH na vstupe z obstarávacej
ceny a nákladov na prevádzku vozidla. Naproti tomu podnik, ktorý
zaregistruje ľahké nákladné vozidlo na podnikanie aj na osobné účely,
nezíska oprávnenie na odpočet DPH z obstarávacej ceny, môže si však
v plnej výške uplatniť odpočet DPH z nákladov na prevádzku
vozidla.
Opísaný dánsky systém môže byť zložitý
a nákladný pre zdaniteľnú osobu aj pre daňovú správu. Dánsko
preto požiadalo o povolenie uplatňovať zjednodušený postup,
ktorý už bol povolený vykonávacím rozhodnutím Rady 2012/447/EÚ. Podľa dánskych
orgánov zjednodušený postup v posledných rokoch fungoval veľmi dobre
a dánske orgány majú dobré dôvody na to, aby tento postup používali aj
naďalej. Keďže žiadosť o predĺženie opatrenia bola
Komisii doručená až po skončení platnosti odchyľujúceho sa
opatrenia, ktoré bolo predtým povolené, týmto návrhom nie je možné
platnosť predchádzajúceho opatrenia retroaktívne predĺžiť.
Systém paušálnej sadzby vo výške 40 DKK na
deň by mohli zdaniteľné osoby využívať najviac dvadsať dní
v kalendárnom roku. Suma 40 DKK na deň by sa vzťahovala iba na
DPH a ide o sumu, ktorú stanovila dánska vláda na základe analýzy
vnútroštátnych štatistík. Podobná platba by sa na základe samostatného
vnútroštátneho právneho predpisu vyžadovala na pokrytie dane z príjmov
v súvislosti s disponovaním firemným automobilom, ako aj príplatok
k cestnej dani. Ak by zdaniteľná osoba používala vozidlo viac ako
dvadsať dní v kalendárnom roku, uplatnili by sa pravidlá
o zachovaní status quo a zdaniteľná osoba by stratila
nárok na odpočet obstarávacej ceny vozidla v plnej výške.
Dánske orgány vyvinuli elektronický systém,
pomocou ktorého môžu zdaniteľné osoby uhrádzať túto dennú paušálnu
sumu online. Dánske orgány sa domnievajú, že systémom sa zjednodušujú
účtovné povinnosti zdaniteľných osôb, ako aj povinnosť
daňových úradov vyberať a vyrubovať dane.
Zjednodušený postup je nepovinný.
Zdaniteľná osoba by si tak naďalej mohla zaregistrovať
ľahké nákladné vozidlo ako vozidlo používané na podnikanie aj na súkromné
účely, ak jej to tak vyhovuje.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie ani externá expertíza neboli
potrebné. Vplyv výnimky na celkovú sumu príjmov z daní vybraných na stupni
konečnej spotreby by bol zanedbateľný, pričom výnimka prináša
výhody pre podniky, ktoré ľahké nákladné vozidlá používajú na súkromné aj
pracovné účely, a zjednodušuje sa ňou výber daní.
3.           PRÁVNE PRVKY NÁVRHU
Rozhodnutím sa Dánsku povoľuje
zaviesť osobitné opatrenie odchyľujúce sa od smernice o DPH
v oblasti účtovania DPH z využívania určitých vozidiel na
súkromné účely.
Právny základ
Článok 395 smernice o DPH.
Zásada subsidiarity
Vzhľadom na ustanovenie smernice
o DPH, na ktorom je návrh založený, patrí návrh do výlučnej právomoci
Únie. Zásada subsidiarity sa preto neuplatňuje.
Zásada proporcionality
Návrh je v súlade so zásadou
proporcionality z týchto dôvodov:
Toto rozhodnutie sa týka povolenia udeleného
členskému štátu na základe jeho vlastnej žiadosti a neukladá sa ním
žiadna povinnosť.
Vzhľadom na obmedzený rozsah výnimky je
osobitné opatrenie úmerné sledovanému cieľu, t. j. zjednodušiť
povinnosti týkajúce sa DPH a výber DPH, ako aj bojovať proti
daňovým únikom.
Výber nástrojov
Podľa článku 395 smernice o DPH
je výnimka zo spoločných pravidiel o DPH možná iba na základe povolenia
Rady konajúcej jednomyseľne na návrh Komisie. Okrem toho je rozhodnutie
Rady najvhodnejším nástrojom, pretože môže byť určené jednotlivým
členským štátom.
4.           VPLYV NA ROZPOČET
Návrh nebude mať nepriaznivý vplyv na
vlastné zdroje Únie pochádzajúce z DPH.
5.           NEPOVINNÉ PRVKY
Návrh je časovo obmedzený.
2015/0074 (NLE)
Návrh
VYKONÁVACIE ROZHODNUTIE RADY,
ktorým sa Dánsku povoľuje zaviesť
osobitné opatrenie odchyľujúce sa od článku 75 smernice Rady
2006/112/ES
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane
z pridanej hodnoty[2],
a najmä na jej článok 395 ods. 1,
so zreteľom na návrh Európskej komisie,
keďže:
(1)       Dánsko v liste, ktorého
doručenie Komisia zaregistrovala 13. januára 2015, požiadalo
o povolenie uplatňovať opatrenie odchyľujúce sa od
ustanovení smernice Rady 2006/112/ES upravujúcich právo na odpočet DPH na
vstupe.
(2)       Komisia listami
z 13. a 14. februára 2015 informovala ostatné členské
štáty o žiadosti Dánska. Listom zo 17. februára 2015 Komisia oznámila
Dánsku, že má všetky informácie potrebné na posúdenie danej žiadosti.
(3)       Bez požadovaného
odchyľujúceho sa opatrenia z dánskych právnych predpisov vyplýva, že
ak zdaniteľná osoba na dánskych úradoch zaregistruje ľahké nákladné
vozidlo s maximálnou povolenou hmotnosťou tri tony, používané
výlučne na podnikanie, je oprávnená z obstarávacej ceny
a nákladov na prevádzku vozidla v plnej výške odpočítať DPH
na vstupe. Ak sa takéto vozidlo následne použije na súkromné účely,
zdaniteľná osoba stráca právo na odpočet DPH z obstarávacej ceny
vozidla.
(4)       S cieľom zmierniť
dôsledky tohto režimu Dánsko požiadalo o povolenie uplatňovať
osobitné opatrenie odchyľujúce sa od článku 75 smernice Rady
2006/112/ES, ktoré už bolo povolené vykonávacím rozhodnutím Rady 2012/447/EÚ[3], ktorého
účinnosť sa skončila 31. decembra 2014. Zdaniteľným
osobám, ktoré vozidlo zaregistrovali ako vozidlo používané výlučne na
podnikanie, toto opatrenie umožňuje využívať dané vozidlo aj na iné
než podnikateľské účely a daňový základ z príslušnej
operácie považovanej za poskytnutie služieb podľa článku 75 smernice
2006/112/ES vypočítať na základe paušálnej dennej sadzby, takže
nemusia prísť o nárok na odpočet DPH z obstarávacej ceny
vozidla.
(5)       Táto zjednodušená metóda
výpočtu by však bola obmedzená len na používanie vozidla na iné než
podnikateľské účely najviac počas dvadsiatich dní
v kalendárnom roku a paušálna sadzba splatnej DPH je stanovená na 40
DKK za každý deň používania vozidla na iné než podnikateľské
účely. Túto sumu stanovila dánska vláda na základe analýzy vnútroštátnych
štatistík.
(6)       Týmto opatrením, ktoré sa má
vzťahovať na ľahké nákladné vozidlá s maximálnou povolenou
hmotnosťou tri tony, by sa zjednodušili daňové povinnosti
zdaniteľných osôb, ktoré vozidlo zaregistrované na podnikanie
príležitostne využívajú na iné než podnikateľské účely.
Zdaniteľné osoby by si však naďalej mohli zvoliť možnosť
zaregistrovať ľahké nákladné vozidlo ako vozidlo používané na
podnikanie aj na súkromné účely. V takomto prípade by zdaniteľné
osoby stratili nárok na odpočet DPH pri kúpe vozidla, ale nemali by
povinnosť platiť denný poplatok za použitie vozidla na súkromné
účely.
(7)       Povolenie opatrenia, ktorým
sa zabezpečí, aby zdaniteľné osoby, ktoré vozidlo zaregistrované na
podnikanie príležitostne využívajú na iné než podnikateľské účely,
neprišli o nárok na plný odpočet DPH na vstupe z daného vozidla,
by bolo v súlade so všeobecnými pravidlami odpočtu stanovenými
v smernici Rady 2006/112/ES.
(8)       Povolenie by malo byť
časovo obmedzené, takže jeho platnosť by sa mala skončiť
31. decembra 2017.
(9)       Ak Dánsko požiada
o ďalšie predĺženie platnosti odchyľujúceho sa opatrenia po
roku 2017, malo by Komisii predložiť novú správu spolu so žiadosťou
o predĺženie platnosti najneskôr do 31. marca 2017.
(10)     Usudzuje sa, že vplyv výnimky
na celkovú sumu príjmov z daní vybraných vo fáze konečnej spotreby by
bol zanedbateľný a výnimka nebude mať nepriaznivý vplyv na
vlastné zdroje Únie pochádzajúce z DPH,
PRIJALA TOTO ROZHODNUTIE:
Článok 1
Odchylne od článku 75 smernice
2006/112/ES, ak zdaniteľná osoba ľahké nákladné vozidlo
zaregistrované výlučne na účely podnikania používa aj na súkromné
účely alebo na súkromné účely svojich zamestnancov, alebo
všeobecnejšie na iné než podnikateľské účely, Dánsko je oprávnené
stanoviť daňový základ na základe paušálnej sadzby za každý deň
takéhoto používania.
Denná paušálna sadzba uvedená v prvom odseku
je 40 DKK.
Článok 2
Opatrenie uvedené v článku 1 sa
uplatňuje len na ľahké nákladné vozidlá s maximálnou povolenou
hmotnosťou tri tony.
Toto opatrenie sa neuplatňuje
v prípade, že sa vozidlo na súkromné účely používa dlhšie ako
dvadsať dní v kalendárnom roku.
Článok 3
Toto rozhodnutie nadobúda účinnosť
dňom jeho oznámenia.
Účinnosť tohto rozhodnutia uplynie
31. decembra 2017.
Žiadosť o predĺženie platnosti
opatrenia stanoveného v tomto rozhodnutí je potrebné Komisii
predložiť do 31. marca 2017.
K žiadosti je potrebné pripojiť správu
obsahujúcu preskúmanie opatrenia uplatňovaného na základe tohto
rozhodnutia.
Článok 4
Toto rozhodnutie je určené Dánskemu
kráľovstvu.
V Bruseli
                                                                       Za
Radu
                                                                       predseda
[1]               Ú. v. EÚ L 202, 28.7.2012, s. 24.
[2]               Ú. v. EÚ L 347, 11.12.2006, s. 1.
[3]               Ú. v. EÚ L 202, 28.7.2012, s. 24.